Diari Oficial de la Generalitat Valenciana


Sumari del DOGV 7370, del 29-09-2014 (2014/8688)

Convocatòria per a cobrir una plaça d'administratiu mitjançant el sistema de concurs oposició i torn de promoció interna.
-------------------------------------------------------------------------------------------------------------------------

### Dades del document

Número de DOGV
:   7370

Data del DOGV
:   29-09-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/8688


Data del document
:   17-09-2014

Organisme emissor
:   Ajuntament de Simat de la Valldigna

Tipus de document
:   Anunci

Anàlisi jurídica

 Descriptors 

:   * Simat de la Valldigna
    * concurs administratiu

Convocatòria per a cobrir una plaça d'administratiu mitjançant el sistema de concurs oposició i torn de promoció interna. [2014/8688]  
Per la Resolució d'Alcaldia, de data 17 de setembre de 2014, es van aprovar les bases i la convocatòria per a cobrir la plaça d'administratiu per a este Ajuntament de Simat de la Valldigna mitjançant el sistema de concurs oposició i torn de promoció interna.  
S'hi adjunten les bases reguladores que regiran la convocatòria:  
  
«Bases generals de la convocatòria  
  
Primera. Objecte de la convocatòria  
És objecte de les presents bases la provisió en propietat d'una plaça d'administratiu, mitjançant el sistema de concurs oposició i en torn de promoció interna, amb les següents característiques:  
Lloc de treball número 3  
Denominació: administratiu de pagaments.  
Departament: Intervenció.  
Règim: funcionari públic municipal.  
Grup de titulació: C1.  
Classificació: administració general.  
Subescala: administrativa.  
Nombre de vacants: 1.  
La plaça referida està adscrita a Intervenció i les funcions que té encomanades són les següents: les pròpies d'un auxiliar administratiu i d'un administratiu.  
  
Segona. Legislació aplicable  
- Llei 7/2007, de 12 d'abril, de l'Estatut Bàsic de l'Empleat Públic.  
  
- Llei 7/1985, de 2 d'abril, de Bases del Règim Local.  
- Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.  
- Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
  
Tercera. Condicions d'admissió d'aspirants  
Per a formar part en les proves de selecció, serà necessari:  
a) Tindre la nacionalitat espanyola.  
b) Tindre la condició de funcionari de carrera de l'Ajuntament de Simat de la Valldigna, pertanyent a la subescala d'auxiliar administratiu i grup de classificació C2.  
c) Estar en possessió del títol de Batxiller Superior, o equivalent o tindre una antiguitat de 10 anys en cos o escala del grup C2 (antic grup D) o de cinc anys i la superació d'un curs específic de formació.  
  
d) Posseir la capacitat funcional per a l'exercici de les tasques.  
e) Tindre complits 16 anys i no excedir, si és el cas, de l'edat màxima de jubilació forçosa.  
f) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en què haguera sigut separat o inhabilitat.  
  
Quarta. Forma i termini de presentació d'instàncies  
Les sol·licituds, requerint prendre part en les corresponents proves d'accés en què els aspirants faran constar que complixen les condicions exigides en les presents bases generals per a la plaça que s'opte, es dirigiran a l'alcalde president de l'Ajuntament de Simat de la Valldigna i es presentaran en el Registre d'entrada d'este ajuntament o bé mitjançant el procediment que regula l'article 38.4 de la Llei 30/1992, en el termini de 20 dies naturals comptats a partir de l'endemà de la publicació de l'anunci de la convocatòria en el Boletín Oficial del Estado.  
  
Les bases íntegres es publicaran en el Diari Oficial de la Generalitat Valenciana i en el Butlletí Oficial de la Província de València, es publicaran igualment en el tauler d'anuncis de l'ajuntament, i s'inserirà un extracte de la convocatòria en el Boletín Oficial del Estado.  
La sol·licitud haurà d'anar acompanyada de:  
- Fotocòpia del DNI o, si és el cas, passaport.  
- Justificant del pagament de dret d'examen, que fa la quantitat de 30 euros, i que haurà d'ingressar-se en el compte municipal número 2100 7395 8622 0002 5433.  
?Documentació acreditativa dels mèrits que s'al·leguen per a la fase de concurs.  
  
Cinquena. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini d'un mes, en què declararà aprovada la llista provisional d'admesos i exclosos. En la dita resolució, que es publicarà en el Diari Oficial de la Generalitat Valenciana i en el tauler d'edictes de l'ajuntament, s'assenyalarà un termini de 10 dies hàbils per a presentar-hi al·legacions.  
Transcorregut el termini de presentació d'al·legacions, l'Alcaldia aprovarà la llista definitiva d'aspirants admesos i exclosos, que es publicarà en el Diari Oficial de la Generalitat Valenciana i en el tauler d'edictes de l'ajuntament. En la mateixa publicació es farà constar:  
  
- El dia, l'hora i el lloc en què hauran de realitzar-se totes les proves i/o les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran als locals on s'haja celebrat l'exercici anterior o en els que s'assenyalen en l'últim anunci, sent-ne suficient la dita exposició, en la data que s'inicie, com a notificació a tots els efectes. La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentres que la convocatòria per a un exercici distint haurà de respectar un termini mínim de 48 hores.  
  
Sisena. Tribunal qualificador  
Els tribunals qualificadors estaran constituïts per:  
- President: el secretari de l'ajuntament o funcionari amb qui delegue que tinga la mateixa categoria o superior.  
- Secretari: un funcionari de l'ajuntament amb veu i vot.  
- Vocals:  
Un proposat per la Direcció General de la Generalitat Valenciana competent en la matèria.  
Dos funcionaris nomenats per decret d'alcaldia, pertanyents a aquest o a qualsevol altre ajuntament.  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
  
La pertinença als òrgans de selecció serà sempre a títol individual, i no es podrà ostentar esta en representació o per compte de ningú.  
  
L'abstenció i la recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Setena. Sistemes de selecció i desenvolupament dels processos  
Fase oposició:  
La fase d'oposició consistirà en la realització de dues proves d'aptitud eliminatòries i obligatòries per als aspirants.  
Els aspirants seran convocats en crida única, i seran exclosos de l'oposició els qui no compareguen, excepte per causa de força major degudament acreditada i lliurement apreciada pel tribunal.  
  
En qualsevol moment, el tribunal podrà requerir els opositors perquè n'acrediten la personalitat.  
Els candidats hauran d'acudir proveïts del DNI o, si no el tenen, de passaport o permís de conduir.  
Finalitzada l'oposició, el tribunal procedirà a valorar els mèrits i servicis dels aspirants que hagen sigut considerats com a aptes en l'esmentada fase d'oposició.  
La pràctica de les proves serà eliminatòria. La puntuació de cada un dels exercicis es traurà calculant la mitjana aritmètica de les puntuacions atorgades per cada un dels membres del tribunal.  
Els exercicis de l'oposició seran els següents:  
Primer exercici:  
Consistirà a contestar un qüestionari tipus test, de respostes alternatives, sobre els temes que figuren en l'annex de les presents bases, es valorarà el nivell de coneixements teòrics.  
- Temps de realització: màxim 1 hora i 30 minuts.  
- Puntuació: es puntuarà entre 1 i 10 punts, i caldrà aconseguir un mínim de 5 punts per a superar l'exercici.  
Segon exercici:  
Consistirà en la resolució d'un supòsit pràctic a triar per l'aspirant d'entre dos supòsits proposats pel tribunal, que versaran sobre les següents matèries enunciades a l'annex, tasques pròpies de la plaça que es convoca, es valorarà el nivell de coneixements teoricopràctics i el domini pràctic de les tasques administratives.  
Temps de realització: màxim 1 hora 30 minuts.  
Puntuació: es puntuarà entre 1 i 10 punts, i caldrà aconseguir un mínim de 5 punts per a superar la prova.  
La correcció i qualificació dels exercicis escrits, sempre que siga possible, es farà de forma anònima, utilitzant-se per a això sistemes que garantisquen l'objectivitat de les puntuacions atorgades i l'anonimat dels aspirants.  
La qualificació de la fase d'oposició serà la suma de les puntuacions obtingudes en els exercicis pràctic i teòric.  
Fase concurs:  
Als aspirants que hagen superat l'oposició se'ls valorarà en la fase de concurs els mèrits que al·leguen:  
Mèrits computables:  
1. Per formació, fins a un màxim de 5 punts, segons els apartats següents:  
1.a) Cursos de formació i perfeccionament.  
Els cursos de formació i perfeccionament, dels què els interessats posseïsquen certificat o credencial d'assistència, convocats o homologats per centre o organisme oficial de formació d'empleats públics, i sindicats legalment constituïts, es valoraran fins a un màxim de 2,5 punts, segons l'escala següent:  
- 15 o més hore s 0,30 punts  
- Menys de 50 fins a 25 hores. 0,80 punts  
1.b) Valencià:  
El coneixement del valencià es valorarà fins a un màxim de 2,5 punts, amb l'acreditació prèvia d'estar en possessió del certificat expedit o homologat per la Junta Qualificadora de Coneixements de Valencià, d'acord amb l'escala següent:  
- Coneixement oral 0,50 punts  
- Grau elemental 1,50 punts  
- Grau mitjà 2,00 punts  
- Grau superior 2,50 punts  
Es puntuarà únicament el nivell més alt de coneixements de valencià que es posseïsca.  
2. Serveis prestats:  
En qualsevol administració pública, fins a un màxim de 7 punts, de conformitat amb els apartats següents:  
Per mes complet de serveis efectius en llocs funcionarials d'Administració general en la subescala d'auxiliar administratiu: 0,10 punts.  
  
  
Vuitena. Qualificació  
La qualificació final serà la que resulte de sumar la nota obtinguda en la fase d'oposició a la nota de la fase de concurs.  
Novena. Relació d'aprovats, presentació de documents i nomenament  
Una vegada acabada la qualificació dels aspirants, els tribunals faran pública la relació d'aprovats per orde de puntuació en el tauler d'edictes de l'ajuntament; cal indicar que el nombre d'aprovats no podrà sobrepassar el nombre de places vacants convocades. La dita relació s'elevarà al president de la corporació, que després de resoldre sobre el nomenament, la publicarà en el Diari Oficial de la Comunitat Valenciana.  
Els aspirants proposats aportaran davant de l'Administració, dins del termini de 20 dies naturals des que es publique en el tauler d'edictes de l'ajuntament, els documents acreditatius de les condicions de capacitat i els requisits exigits en la convocatòria.  
Els qui dins del termini indicat, i excepte els casos de força major, no presenten la documentació o d'esta es deduïra que no tenen algun dels requisits exigits, no podran ser nomenats, i quedaran anul·lades totes les seues actuacions, sense perjuí de la responsabilitat en què pogueren haver incorregut per falsedat en les seues sol·licituds de participació.  
Els qui tingueren la condició de funcionaris públics estaran exempts de justificar les condicions i els requisits ja acreditats per a obtindre el seu nomenament anterior i hauran de presentar únicament el certificat del ministeri o organisme de què depenguen, que acreditarà la seua condició i la resta de circumstàncies que consten en el seu expedient personal.  
La resolució de nomenament serà adoptada per l'Alcaldia a favor de l'aspirant proposat pel tribunal, el qual haurà de prendre possessió o incorporar-se en el termini de sis mesos des de la publicació de la resolució anterior.  
  
Deu. Incidències  
Les presents bases i la convocatòria podran ser impugnades de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la convocatòria i les seues bases, que esgoten la via administrativa, es podrà interposar pels interessats un recurs de reposició en el termini d'un mes davant de l'Alcaldia, prèviament al contenciós-administratiu en el termini de dos mesos davant del Jutjat Contenciós Administratiu de València o, a la seua elecció, el que corresponga al seu domicili, a partir de l'endemà de la publicació de l'anunci en el Diari Oficial de la Comunitat Valenciana.  
En allò no previst en les bases, serà aplicable la Llei 7/2007, de 12 d'abril, de l'Estatut Bàsic de l'Empleat Públic; la Llei 7/1985, de 2 d'abril, de Bases del Règim Local; el Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local; la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana; i el Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
  
  
Simat de la Valldigna, 17 de setembre de 2014.- L'alcalde: Sebastián Mahiques Morant.»  
  
  
ANNEX  
Temari  
  
Tema 1. La Constitució espanyola de 1978. Estructura.  
Tema 2. La Constitució espanyola de 1978. Principis fonamentals.  
  
Tema 3. Estatut d'Autonomia de la Comunitat Valenciana. L'Administració local en l'estatut.  
Tema 4. L'acte administratiu. Concepte. Elements. Classes.  
Tema 5. Eficàcia dels actes.  
Tema 6. Notificació. Pràctica de la notificació. Publicació  
Tema 7. Nul·litat i anul·labilitat dels actes administratius.  
Tema 8. Transmissibilitat, convalidació, conversió i conservació d'actes nuls o anul·lables.  
Tema 9. El procediment administratiu. La iniciació del procediment: classes, esmena i millora de les sol·licituds.  
Tema 10. Finalització del procediment. Terminació. Resolució.  
Tema 11. Desistiment i renúncia. Caducitat.  
Tema 12. Recursos administratius. Actes susceptibles de recurs administratiu. Classes de recursos.  
Tema 13. El pressupost general de les entitats locals. Principis pressupostaris. Estructura pressupostària.  
Tema 14. Elaboració i aprovació: especial referència a las bases d'execució del pressupost.  
Tema 15. La pròrroga del pressupost.  
Tema 16. L'execució del pressupost de despeses: fases.  
Tema 17. Documents comptables, en el pressupost de despeses.  
Tema 18. Els pagaments a justificar.  
Tema 19. Les bestretes de caixa fixa.  
Tema 20. Les despeses de caràcter plurianual.  
Tema 21. Els projectes de despeses. Les despeses amb finançament afectat.  
Tema 22. Modificacions pressupostàries: crèdits extraordinaris, amb especial referència a las bases d'execució del pressupost.  
Tema 23. Modificacions pressupostàries: suplements de crèdits, amb especial referència a les bases d'execució del pressupost.  
Tema 24. Modificacions pressupostàries: transferències de crèdits, amb especial referència a las bases d'execució del pressupost.  
Tema 25. Modificacions pressupostàries: generació de crèdits, amb especial referència a las bases d'execució del pressupost.  
Tema 26. Modificacions pressupostàries: incorporació de romanents,amb especial referència a las bases d'execució del pressupost, les transferències de crèdits i altres figures.  
Tema 27. Modificacions pressupostàries: baixes per anul·lació, amb especial Referència a las bases d'execució del pressupost.  
Tema 28. L'execució del pressupost d'ingressos.  
Tema 29. Tresoreria. La recaptació dels drets de la hisenda local.  
  
Tema 30. Capítol III de la Llei Orgànica 2/2012, d'Estabilitat Pressupostària i Sostenibilitat Financera.  
Tema 31. La liquidació del pressupost.  
Tema 32. Els romanents de crèdit. El resultat pressupostari. El romanent de tresoreria.  
Tema 33. Els recursos de les hisendes locals en el marc del RDL 2/2004, de 5 de març, Text Refós de la Llei Reguladora d'Hisendes Locals  
Tema 34. Els béns de les entitats locals. Concepte i classificació.  
  
Tema 35. Ordenances i reglaments municipals de les entitats locals. Classes. Procediment d'elaboració i aprovació. Vigència.